
ZNAČAJ MERENJA PROTICAJA 
U SISTEMIMA ZA OTPADNE I ATMOSFERSKE VODE 
KOD PROJEKTOVANJA KANALIZACIONIH SISTEMA 
I OBJEKATA ZA PREČIŠĆAVANJE OTPADNIH VODA 

1. UVOD 

Opšti tehnološki razvoj u svetu uslovio je i značajan napredak u pristupima rešavanja 
problema vezanih za komunalnu hidrotehničku infrastrukturu. U ovoj oblasti značajno mesto 
pripada sistemima za evakuaciju i prečišćavanje otpadnih i atmosferskih voda sa urbanih 
slivova. Ovi sistemi obuhvataju pre svega podzemne kanalizacione kolektore raznih tipova, 
oblika i dimenzija i postrojenja za prečišćavanje otpadnih i atmosferskih voda. Kolektorska 
mreža obezbeđuje transport i evakuaciju voda u skladu sa odgovarajućim tehničkim uslovima 
i standardima. Na postrojenjima za prečišćavanje vrši se tretman voda pre ispuštanja u 
recipijente primenom savremenih tehnoloških postupaka. Pri tome je neophodno da se 
zadovolje pre svega propisi vezani za zaštitu životne sredine. Opšti trend u svetu je takav da 
zaštita životne sredine postaje jedan od prioriteta u daljem razvoju sistema, što dovodi do 
pooštravanja standarda kojima se reguliše ova problematika. 

Sistemi za evakuaciju i prečišćavanje otpadnih i atmosferskih voda spadaju u najskuplje 
delove komunalne infrastrukture. Radi toga je od posebnog značaja da se oni u tehno- 
ekonomskom smislu i sa aspekta zaštite životne sredine optimalno koncipiraju. Ovo se odnosi 
kako na izgradnju novih objekata, tako i na rekonstrukcije, sanacije i održavanje postojećih. 
Upravo u najrazvijenijim zemljama u svetu je relativno ograničen broj novih objekata, dok se 
najveći deo radova odnosi na održavanje i rekonstrukciju postojećih. 

U skladu sa razvojem sistema komunalne infrastrukture porastao je i značaj sistematskog 
merenja i prikupljanja podataka o proticajima otpadnih i atmosferskih voda koje se evakuišu i 
prečišćavaju. Takođe, opšti tehnološki napredak omogućio je i znatan razvoj i usavršavanje 
tehnologije merenja i merne opreme. Finansijska sredstva koja treba uložiti u merenja i 
obradu podataka merenja su relativno mala u odnosu na uštede koje se mogu ostvariti kod 
projektovanja, izgradnje, rekonstrukcije i održavanja sistema. 

Imajući u vidu gore navedeno može se zaključiti da će značaj podataka merenja otpadnih 
voda biti sve veći i u budućnosti. Ovo se posebno odnosi i na našu zemlju, s obzirom da su 
raspoloživi podaci izuzetno skromni, pa je neophodno da se u budućem periodu ovo 
zaostajanje što brze nadoknadi. 

2. METODOLOGIJA MERENJA I KORIŠĆENJE REZULTATA MERENJA 

2.1 Merenja u kanalizacionim sistemima 

Kanalizacioni sistemi se izvode po opštem tipu, sa zajedničkim odvođenjem otpadnih i 
atmosferskih voda ili kao separacioni, gde su otpadne i atmosferske vode razdvojene. Kod 
separacionih sistema se formiraju dve nezavisne kolektorske mreže za posebno odvođenje 
otpadnih i atmosferskih voda. 

Proticaji u kanalizaciji za otpadne vode su po pravilu ujednačeni, posebno u velikim 
gradovhna. U sistemima atmosferske kanalizacije, zavisno od padavina, raspon između 
minimalnih i maksimalnih proticaja je višetruko veći. Maksimalni proticaji mogu biti i više 
desetina puta veći od minimalnih. 

Merenja proticaja se uglavnom sprovode u kanalizacionim kolektorima, gde se najčešće javlja 
tečenje sa slobodnim ogledalom. Takođe, merenja su česta i u okviru posebnih objekata kao 
što su crpne stanice, retenzioni bazeni, rasteretni prelivi i dr. 

2.1.1 Merenja u kanalizacionim sistemima opšteg tipa 

Kod opštih sistema kanalisanja posebno se evidentiraju proticaji u suvom periodu i za vreme 
padavina. Merenja se vrše za potrebe dimenzionisanja objekata kanalizacije i postrojenja za 
prečišćavanje, kao i za kalibraciju simulacionih modela koji se danas standardno koriste kod 
projektovanja. 

U suvom periodu sistem funkcioniše kao zatvoren, odnosno sva otpadna voda se evakuiše na 
postrojenje. 

Za vreme padavina kada dolazi do znatnog povećanja proticaja uobičajeno je da se aktiviraju 
rasteretni prelivi u okviru sistema, preko kojih se deo voda bez prečišćavanja evakuiše u 
recipijente. Merenja proticaja na rasteretnim prelivima je značajno kako sa aspekta 
dimenzionisanja sistema, tako i sa aspekta zaštite životne sredine. 

2.1.2 Merenja u kanalizacionim sistemima separacionog tipa 
2. 1 .2. 1 Merenja u separacionim sistemima za otpadne vode 

Merenje proticaja u separacionim sistemima za otpadne vode se vrši za potrebe 
dimenzionisanja kolektora i objekata kao što su crpne stanice, prelivi i ispusti u okviru mreže, 
retenzioni bazeni, i dr. Takođe, merenja su od posebnog značaja i za dimenzionisanje 
postrojenja za prečišćavanje koja su sastavni deo sistema i sa kanalizacionom mrežom čine 
jedinstvenu funkcionalnu celinu. Kod ovakvih sistema je osnovna pretpostavka da se 
celokupna voda evakuiše u okviru sistema i dospeva na postrojenje za prečišćavanje. Merni 
podaci su od značaja i za kalibraciju simulacionih modela. 

2. 1 .2.2 Merenja u separacionim sistemima za atmosferske vode 

U ovakvim sistemima oticaj se javlja po pravilu samo za vreme padavina. Atmosferske vode 
su se ranije uobičajeno odvodile bez prečišćavanja u recipijente. U skladu sa pooštravanjem 
propisa koji se odnose na zaštitu životne sredine u sve većoj meri se vrši prečišćavanje i ovih 
voda. Pri tome se najčešće prečišćava samo deo voda. Podaci merenja koriste se za potrebe 
dimenzionisanja objekata kanalizacije, rasteretnih preliva, postrojenja za prečišćavanje i za 
kalibraciju simulacionih modela. 

2.2 Merenja na postrojenjima za prečišćavanje 

Ovi podaci se koriste za dimenzionisanje pojedinih objekata postrojenja. Takođe, oni su 
veoma značajni i kasnije u toku eksploatacije postrojenja za potrebe, kontrole, održavanja i 
poboljšanja efekata prečišćavanja. 

Uobičajena praksa je da se merači proticaja ugrađuju na dovodu sirove otpadne vode na 
postrojenje i na odvodu prečišćene vode. Merenje se sprovodi u kanalima sa tečenjem sa 
slobodnim ogledalom i u zatvorenim cevovodima kod kojih je tečenje pod pritiskom. 

Osim merenja proticaja duž linije vode, na postrojenjima za prečišćavanje vrše se i merenja 
proticaja mulja. Tim merenjima obuhvaćen je primarni mulj, recirkulisani mulj iz sekundarnih 
taložnika i mulj koji se evakuiše iz zgušnjivača. 

3. POSTUPCI I OPREMA ZA MERENJE 

3.1 Prikaz osnovnih postupaka merenja 

Merenja proticaja se vrše u kanalizacionim kolektorima i otvorenim kanalima gde je tečenje 
najčešće sa slobodnim ogledalom ili na zatvorenim cevovodima pod pritiskom. Postoji više 
metoda za merenje koje se zasnivaju na primeni raznih vrsta uređaja i senzora. 

Merenje u kanalima ili kolektorima. U otvorenim kanalima ili kolektorima sa tečenjem sa 
slobodnim ogledalom najčešće se koristi metoda merenja proticaja preko merenja nivoa na 
memim prelivima ili na posebno oblikovanim mernim mestima u kanalu. Standardno se 
primenjuju objekti-memi kanali tipa Venturi ili Parshall. Pored toga proticaji se određuju na 
osnovu merenja rasporeda brzina i površine proticajnog profila na memom mestu (na bazi 
magnetne indukcije ili ultrazvuka). 

Merenja u zatvorenim cevovodima. Ovde se primenjuju tri osnovna metoda merenja: 
merenje na bazi pritiska ugradnjom prepreke na cevovodu radi stvaranja hidrauličke 
denivelacije (na pr. venturijevo suženje, dijafragma i dr.); merenje efekata mase fluida u 
pokretu (primena magnetne indukcije, ultrazvuka ili vrtloženja), i merenje priraštaja 
zapremine protekle tečnosti kojim su obuhva’eni turbinski ili propelemi merači proticaja kod 
kojih je brzina rotirajućeg elementa u korelaciji sa brzinom tečenja odnosno proticajem. 

U tabeli 1 daje se prikaz podobnosti pojedinih metoda merenja za primenu na sistemima za 
otpadne vode. 

Tabela 1 Podobnost primene pojedinih metoda merenja na sistemima za otpadne vode 



Metod merenja 


Otpadna vod 


a 


Mulj 


Sirova 


Primami 

taložnik 


Sekundarni 

taložnik 


Primami 


Sekundarni 


Zgusnuti 


Kanal/Nivo 


+ 


+ 


+ 








Preliv/Nivo 


+ 


+ 


+ 








Kanal/ Magnetna 
Indukcija (1) 


+ 


+ 


+ 








Kanal/Ultrazvuk 

(Doppler) 


+ 












Kanal/Ultrazvuk 

(Transmisija) 




+ 


+ 








Cevovod/Dijaffagma 


+(3) 


+(3) 


+ 


+(3) 


+(3) 


+(3) 


Cevovod/V enturi 


+(3) 


+(3) 


+ 


+(3) 


+(3) 


+(3) 


Cevovod/Magnetna 
Indukcija (2) 


+ 


+ 


+ 


+ 


+ 


+ 


Cevovod/Ultrazvuk 

(Doppler) 


+ 






+ 


+ 


+(4) 


Cevovod/Ultrazvuk 

(Transmisija) 




+ 


+ 








Cevovod/ 
Vrtložni merač 




+ 


+ 








Cevovod/Zapreminski 

(Turbinski) 






+ 









(1) Magnetno - induktivni senzor ili više senzora u kanalu 

(2) Magnetno - induktivni merač proticaja za potpuno ili delimično ispunjenu cev 

(3) Preporučuje se ugradnja priključaka za ispiranje merača 

(4) Sadržaj suspendovanjih materija manji od 4% 

3.2 Kriterijumi za selekciju opreme za merenje 

Značajni kriterijumi koje treba uzeti u razmatranje kod izbora merne opreme su: podobnost za 
primenu, ispravno dimenzionisanje, sastav fluida koji se meri, preciznost, hidraubčki gubitak, 
uslovi za montažu, uslovi ambijenta u kome oprema treba da funkcioniše, uslovi za 
održavanje opreme. Detalji u vezi navedenih kriterijuma su prikazani u tabeli 2. 

Tabela 2 Kriterijumi za izbor opreme za merenje 



Podobnost primene 


Analizira se podobnost primene metoda i opreme za planirana merenja. 






Dimenzionisanje 


Treba da se predvidi oprema koja pokriva ceo opseg proticaja koji se meri. 
Takođe je važno da su brzine tečenja u preporučenom opsegu. 






Sastav fluida u kome se 
vrši merenje 


Kompatibilnost merne opreme sa sastavom fluida u kome se vrši merenje. 
Kompatibilnost meme opreme sa sadržajem suspendovanih čestica u fluidu. 
Otpomost okvašenih delova opreme na hemijske reakcije sa fluidom. 






Preciznost i 
ponovljivost merenja 


Treba ostvariti zahtevanu preciznost meme opreme i ponovljivost merenja 
(kod više puta ponovljenog merenja pri istim uslovima dobija se isti 
rezultat). Potvrđena preciznost opreme treba da je kompatibilna sa ukupnim 
nivoom preciznosti u okvim celog sistema. Razmatranje preciznosti opreme 
u kontestu zaštite životne sredine. 






Hidraulički gibitak 


Da li postoje ograničenja vezana za hidraulički gubitak izazivan memom 
opremom. 






Uslovi montaže 


Da li je na kanalu ili cevovodu obezbeđena dovoljna dužina pravolinijske 
deonice uzvodno od memog mesta. Oprema mora da se dobro uklopi u 
elemente postojećeg sistema (zatvarači, pumpe, fazonski komadi i dr). 
Mema oprema treba da bude lako dostupna za servisiranje. Treba ugraditi 
fazonske komade koji obezbeđuju laku demontažu i aktiviranje eventualnih 
by-pass veza. 






Uslovi ambijenta 


Ovo obuhvata prevenciju od eventualnih rizika od eksplozije usled 
prisustva eksplozivnih gasova. Oprema treba da bude otpoma na vlagu, 
koroziju i temperatume promene. 






Uslovi održavanja 


Treba obezbediti uslove za eventualno ispiranje opreme ili mčno čišćenje i 
dr. 



3.3 Osnovne tehničke karakteristike opreme koja se koristi za merenje kod sistema za 
otpadne i atmosferske vode 

U tabeli 3 navode se neke osnovne tehničke karakteristike mernih uređaja koje su od značaja 
za njihovu praktičnu primenu. 

Tabela 3 Tehničke karakteristike merne opreme 



Metod 

merenja 


Merni opseg 


Preciznost u 
% u odnosu na 
stvamu 
vrednost 


Ponovljivost u 
% u odnosu na 
puni 

opseg merenja 


Dužina prave 
deonice u odnosu 
na širinu memog 
kanala ili prečnik 
cevovoda 


Kanal/Nivo 


10:1 -75:1 (1) 


±5-10(2) 


±0.5 




Preliv/Nivo 


500:1 


± 5 


±0.5 




Kanal/Magnetna 
Indukcija (3) 


10:1 


±1-2 


±0.5 




Cevovod/ 

Dijafragma 


4:1 


±3 


±0.5 


4 - 10 


Cevovod/ 

Venturi 


4:1 


± 1 


±0.5 


4 - 10 


Cevovod/Magnetna 
Indukcija (4) 


10:1 


±1-2 


±0.5 


5 


Cevovod/Ultrazvuk 

(Doppler) 


10:1 


±3 


± 1 


7-10 


Cevovod/Ultrazvuk 

(Transmisija) 


10:1 


±2 


± 1 


7-10 


Cevovod/ 
Vrtložni merač 


15:1 


± 1 


±0.5 


10 


Cevovodi/Zapreminski 

(Turbinski) 


10:1 


±0.25 


±0.05 


10 



(1) Odnos maksimalnog prema minimalnom proticaju zavisi od tipa kanala 

(2) Za kanal tipa Parshall preciznost je ± 5%, za kanal tipa Palmer - Bowlus ± 10% 

(3) Magnetno - induktivni senzor ili više senzora u kanalu 

(4) Magnetno - induktivni merač proticaja za potpuno ili delimično ispunjenu cev 

3.4 Prenos, prikupljanje i obrada podataka 

Savremena oprema za merenje protoka obuhvata elemente koji se ugrađuju u kanalizacionim 
kolektorima (fazonski komadi, merači, sonde, senzori) i elektronsku i računarsku opremu za 
prenos, prikupljanje i obradu podataka. Upravo ta oprema je zadnjih 10 godina značajno 
unapređena u skladu sa opštim tehnološkim razvojem i širokom primenom novih tehnologija 
u domenu merenja proticaja u sistemima za otpadne vode. 

Fizička veličina koja se pomoću senzora meri u kanalu (nivo / brzina) se pretvara u električni 
signal i dalje prenosi kablovskim putem. Na tržištu se danas mogu nabaviti i senzori sa 
integrisanom memorijom dovoljnog kapaciteta za višemesečno prikupljanje podataka. Ovakvi 
sistemi su programabilni pa se npr. može podešavati učestalost merenja. Na taj način se 
merenje može vršiti tako što se celokupna oprema ugrađuje direktno na memom mestu, gde se 
i prikupljaju podaci na disku. Uobičajeno je da se podaci koji se prikupljaju na ovaj način 
povremeno preuzimaju radi analize i dalje kompjuterske obrade. 

Međutim veoma često se mereni podaci prenose do kontrolnih jedinica koje su znatno 
udaljene od mernog mesta. Prenos podataka putem standardnih signalnih kablova koji se 
ispomčuju uz senzore može se vršiti do udaljenosti od oko 1500 m. Za veća rastojanja su 

potrebna kompleksnija i skuplja tehnička rešenja. Kontrolne jedinice se mogu opremiti 
računarima ili programabilnim logičnim kontrolerima (PLC). 

Računarski sistemi služe pre svega za prihvatanje, prikaz, kontrolu, i dalju obradu podataka. 
Obrada podataka se vrši pomoću softvera koji se formiraju namenski, u funkciji 
kompleksnosti celokupnog sistema i tehničkih uslova održavanja, kontrole i obezbeđenja 
funkcionja. Pored prihvatanja i obrade mernih podataka njihova funkcija je i upravljanje 
sistemom. Na bazi dobijenih mernih vrednosti i programiranih funkcija, upravlja se radom 
pojedinih uređaja i opreme u okviru sistema. 

Kontrolne jedinice za prijem, prikaz i obradu mernih podataka i upravljanje sistemom mogu 
biti relativno jednostavne, a takođe i vrlo kompleksne. Ovo zavisi od značaja i složenosti 
sistema koji se kontroliše, broja mernih mesta i ugrađenih senzora, zatim uslova koji se 
postavljaju u pogledu prikaza i obrade, odnosno kontrole i upravljanja. U tom smislu 
formiranje kontrolnih jedinica može iziskivati angažovanje stručnjaka raznih profila kao i 
značajna finansijska sredstva. Na ovaj način se mogu formirati veoma kompleksni 
infonnacioni i upravljački sistemi. 

3.5 Održavanje merne opreme 

Da bi se obezbedilo ispravno funkcionisanje merne opreme neophodno je preduzeti 
odgovarajuće mere za njeno održavanje. To obuhvata kontrolu, čišćenje, kalibraciju, 
beleženje i čuvanje podataka vezanih za rad opreme. 

Čišćenje opreme se može vršiti ispiranjem vodom ili ručnim i mehaničkim čišćenjem. Kod 
cevovoda i kanala koji fu nk cionišu periodično, kao npr. kod merenja duž linije mulja na 
postrojenjima za prečišćavanje treba obezbediti uređaje za povremeno ispiranje. To su 
cevovodi i priključci na sistem čiste vode za ispiranje. 

Neposredno održavanje se može olakšati i ugradnjom specijalne merne opreme. Na primer 
kod magnetno-induktivnog merenja se mogu ugraditi elektrode koje se same čiste putem 
ultrazvučnih talasa visoke frekvencije ili zagrevanjem. 

Pošto se merenja vrše u sistemima za evakuaciju prljavih voda sa primesama suspendovanih 
materija i raznih drugih sastojaka (pesak, mulj, lišće, granje, papir, PVC kese, delovi 
ambalaže od plastike i dr.), sve to zajedno nepovoljno utiče na održavanje i funkcionalnost 
meme opreme. Radi toga je povoljnije da se elementi opreme ugrađuju po mogućstvu izvan 
medija koji se transportuje, kako bi bili lakše dostupni za vizuelnu kontrolu i radove na 
montaži / demontaži i održavanju. 

Merači protoka treba da se kalibrišu na mestu ugradnje, kako bi se verifikovale zahtevane 
performanse i uspostavili polazni podaci za buduće periodične kontrole i kalibraciju. 
Periodične kalibracije treba da se vrše od strane stručnjaka ispomčioca opreme, kako bi se 
osiguralo njeno ispravno funkcionisanje. 

Pored originalnih podataka o kalibraciji značajno je i beleženje trenutnih operativnih podataka 
za ugrađenu opremu. Pravovremenom kontrolom ovih podataka mogućno je da se problemi u 
vezi funkcionisanja opreme unapred sagledaju i preduprede. 

4. PRIKAZ PRAKTIČNE PRIMENE MERENJA PROTICAJA 
KOD PLANIRANJA I PROJEKTOVANJA OBJEKATA 

U Institutu “Jaroslav Čemi” je urađen ili je u izradi veći broj projekata koji se odnose na 
kanalizacione sistema za otpadne i atmosferske vode i postrojenja za prečišćavanje 
komunalnih i industrijskih otpadnih voda. U sklopu izrade ovih projekata problematika 
merenja proticaja sve više dobija na značaju iz sledećih razloga: 

neophodna su merenja proticaja otpadnih voda kako bi se pribavile odgovarajuće podloge 
za projektovanje 

neophodni su podaci sa postojećih sistema da bi se izvršila rekonstrukcija ili ostvarili 
optimalni pogonski uslovi 

uređaji i objekti za merenje proticaja se predviđaju kao jedan od elemenata budućih 
objekata i postrojenja 

U daljem tekstu se navode neki konkretni primeri sprovedenih merenja i njihov značaj u širem 
sklopu izrade i realizacije odgovarajućih projekata. 

4.1 Generalni projekat prečišćavanja gradskih i industrijskih otpadnih voda grada 
Niša 

Ovim projektom koji je urađen u periodu 1998 - 2000 g. obuhvaćeni su objekti kanalizacije i 
postrojenja za prečišćavanje otpadnih voda grada Niša. Ranijih godina je urađeno više 
projekata koji se odnose na razne segmente navedene problematike, ali pri tome nisu 
sprovedena merenja proticaja. U sklopu ovog Generalnog projekta merenja proticaja su 
vršena u cilju pribavljanja pouzdanih podloga za projektovanje. 

U okviru postojećeg kanalizacionog sistema grada Niša postoje tri glavna nezavisna izliva u 
reku Nišavu. Sva tri izliva su opšteg tipa i preko njih se evakuišu otpadne vode u suvom 
periodu, a takođe i atmosferske vode za vreme padavina. 

Merenja proticaja otpadnih voda sprovedena su u toku 1998 g. na sva tri izliva u dva ciklusa 
kontinualnog trajanja od po 7 dana. Primenjena metodologija merenja se zasnivala na merenju 
nivoa pomoću senzora koji su ugrađeni na svakom izlivu. Podaci o nivou vode u kanalu su 
memorisani na svakih 2 min. Za svako memo mesto na osnovu merenja su uspostavljene 
krive proticaja. 

U tabeli 4 se daje prikaz karakterističnih izmerenih proticaja u suvom periodu i za vreme 
padavina. 

Tabela 4 Izlivi gradske kanalizacije u Nišu - karakteristični izmereni proticaji 1998 g. 



Izliv 


Q izmereno mVs 


Q min , suvi period 


Qmax, SUVi pCl'iotl 


Qmax, kišni period 


Izliv 1 

Beogradmalski 


0.072 


0.581 


2.57 


Izliv 2 

Ivana Milutinovića 


0.438 


1.330 


2.85 


Izliv 3 

Južni kolektor 


0.067 


0.206 


0.89 


Ukupno 
Izliv 1 , 2 i 3 


0.577 


2.117 


6.31 



Na osnovu sprovedenih merenja su dobijeni verodostojni podaci koji su bili podloga za dalju 
razradu projektne dokumentacije za kanalizacioni sistem i objekte postrojenja za 
prečišćavanje. Pri tome su oni omogućili značajne izmene u pristupu kod projektovanja i 
dimenzionisanja pojedinih kapitalnih objekata. To obuhvata glavni Nišavski kolektor za 
dovod voda do postrojenja i objekte na postrojenju (crpna stanica sirove otpadne vode, 
primarni taložnici, bioaeracioni bazeni i sekundarni taložnici). 

Takođe, podaci su korišćeni i za tariranje matematičkog modela koji je korišćen za simulaciju 
oticaja u kanalizacionom sistemu. 



4.2 Glavni projekat evakuacije i prečišćavanja otpadnih voda fabrike “Bambi” u 
Braničevu 

Ovaj projekat je urađen u Institutu “Jaroslav Čemi”, 1998 g. Projektom je obuhvaćen 
kanalizacioni sistem za evakuaciju otpadnih voda u reku Pek ukupne dužine oko 700 m i 
postrojenje za prečišćavanje. Primenjena je tehnologija produžene aeracije sa zajedničkom 
stabilizacijom mulja. Institut “Jaroslav Černi” je po principu inženjeringa iste godine izveo 
sve projektom predviđene objekte, pa su oni pušteni u rad u jesen 1998 g. 

Merenje proticaja je predviđeno na cevovodu - odvodu prečišćene vode, pre ispuštanja u 
kanalizacioni kolektor za evakuaciju u reku Pek. Radi toga je izgrađen poseban objekat - šaht 
merača protoka. Primenjen je princip merenja pomoću suženja u kanalu tipa Venturi. Iznad 
kanala je postavljen senzor za merenje nivoa na bazi ultrazvuka. Signal sa senzora se prenosio 
do kontrolne jedinice u obližnjoj servisnoj zgradi, gde se proračunat proticaj prikazuje na 
displeju kao trenutni protok. Takođe, proračunava se i ukupan, kumulativni oticaj prečišćenih 
otpadnih voda. Potrošnja vode u ovoj fabrici je relativno mala, pa prosečni proticaji u toku 
rada fabrike iznose oko 1-2 1/s, odnosno oko 200 m 3 /dan. 

Memi podaci su iskorišćeni za poboljšanje funkcionisanja pojedinih objekata postrojenja 
(plivajući preliv u bioaeracionom bazenu i odvodni kanal u sekundarnom takožniku), a time i 
poboljšanje efekata prečišćavanja. 

5. REZIME 

Savremeni razvoj hidrotehničke komunalne infrastrukture za evakuaciju i prečišćavanje 
otpadnih i atmosferskih voda uslovljen je kako opštim tehnološkim razvojem, tako i 
pooštravanjem kriterijuma i propisa koji regulišu zaštitu životne sredine. U tom kontekstu 
zadnjih godina je znatno porastao značaj merenja proticaja u okviru tih sistema. S druge 
strane ubrzani razvoj tehnologija i merne opreme omogućio je da se merenja danas obavljaju 
na znatno višem nivou nego ranije. Istovremeno stvoreni su i uslovi za direktno upravljanje 
sistemima, odnosno njihovim delovima. Sve ovo je uslovilo i njihov znatno veći ekonomski 
značaj, s obzirom da se uz relativno mala ulaganja u merenja mogu ostvariti velike uštede kod 
planiranja investicija i kasnije eksploatacije i održavanja sistema. 

Metodologija merenja proticaja, značaj i korišćenje rezultata su obrazloženi za pojedine vrste 
kanalizacionih sistema i postrojenja za prečišćavanje. Posebno se ističe značaj prikupljenih 
podataka za kalibraciju simulacionih modela, koji se danas koriste kod projektovanja 
kanalizacionih sistema. 

U članku je dat pregled savremenih postupaka za merenje proticaja otpadnih i atmosferskih 
voda i mulja na postrojenjima za prečišćavanje kao i njihova podobnost za primenu u 
zavisnosti od toga gde se vrši merenje i koje su osnovne karakteristike fluida koji se meri. 
Pored toga definisani su i kriterijumi za selekciju i izbor postupka merenja. Dodatna 
poređenja i kriterijumi od značaja se mogu uspostaviti i na osnovu prikaza osnovnih 
tehničkih karakteristika, što je takođe dato u posebnoj tabeli. 

Mema oprema koja se ugrađuje u kolektorima i cevovodima se najčešće zasniva na primeni 
senzora za merenje nivoa i brzina. Savremeni razvoj elektronike i računarske tehnike pmža 
velike mogućnosti za prenos, prikupljanje, memorisanje, obradu i vizuelno prikazivanje 
merenih podataka. Na taj način ceo proces može se kontrolisati i usmeravati komforno i na 
visokom tehnološkom nivou iz kontrolnih jedinica. Pri tome se primenjuju softveri koji se 
posebno kreiraju i prilagođavaju konkretnim tehničkim uslovima. 

Kalibracija merne opreme je neophodna kod uspostavljanja memih mesta i kasnije u toku 
eksploatacije, u određenim vremenskim intervalima. Kalibraciju treba da sprovode ovlašćeni 
stmčnjaci finni koje proizvode, ispomčuju i ugrađuju opremu. 

Praktičan značaj merenja proticaja prikazan je na primem dva najnovija projekta koji su 
urađeni u Institutu “Jaroslav Cemi”. Merenja koja su sprovedena i Nišu su omogućila 
kvalitativno viši nivo u pogledu kritičkog sagledavanja postojeće projektne dokumentacije i 
projektovanja budućih kapitalnih objekata gradske kanalizacije i postrojenja za prečišćavanje 
otpadnih voda. 

